Aproximativ 70% dintre case vor fi construite în Maale Adumim, la est de Ierusalim, restul în apropierea Kedar și Efrat, la sud de Betleem, au anunțat israelienii, potrivit BBC.
Un membru al Guvernului a spus că demersul este un răspuns la atacul palestinian de lângă Maale Adumim din urmă cu două săptămâni.
Autoritatea Palestiniană a condamnat planurile, care se pare că sunt primele aprobate din iunie. Terenurile din zona vizată de israelieni fac parte din viitorul stat palestinian, susține Autoritatea Palestiniană
Israelul a construit aproximativ 160 de așezări care adăpostesc aproximativ 700.000 de evrei de când a ocupat Cisiordania și Ierusalimul de Est în războiul din 1967.
Marea majoritate a comunității internaționale consideră așezările ilegale conform dreptului internațional. Israelul contestă acest lucru.
Proiectele vor avea un impact negativ asupra negocierilor de pace în Gaza și a soluției cu două state la conflictul israeliano-palestinian.
(sursa: Mediafax)